JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Palestiinlaste õpikud
Mahmoud Abbas eitab holokausti
Mossadi ja Iraani vastasseis
Palestiinlaste kooliõpikud on taas kõneainet tekitanud,
sest nende väitel on Jeruusalemm ehk araabiakeelse nimega al-Quds
püha linn üksnes moslemeile ja kristlastele.
Juute selles kontekstis ei mainita ega ka kuskil mujal nende õpikutes.
Jeruusalemma kirjeldus on nende õpikute järgi tugevalt ühepoolne
ja karmis konfliktis pildiga, mis sel on Lääne ja Iisraeli õpikuis,
nagu ka kõigis teistes ajalooliselt tunnustatud allikais.
Neis rõhutatakse linna pühadust kõigile kolmele monoteistlikule usule
ja selle araablastest elanikke
peetakse linna ja selle ajaloo lahutamatuks osaks.
Kuid Palestiina Omavalitsuse (PO) õpikuis ei mainita kunagi fakti,
et Jeruusalemm on moslemite ja kristlaste kõrval püha ka juutidele.
Juute ei mainita ka mingi osana Jeruusalemma ajaloost
või selle legaalsete elanikena,
raamatuis isegi eitatakse neid fakte konkreetselt,
mis moonutab nii ajalugu kui reaalsust.
Kooliõpikud ei jäta üksnes täielikult tähelepanuta
Jeruusalemma juudi ajalugu, vaid eitavad endiselt seda fakti
nii Jeruusalemma kui ülejäänud maa osade kohta.
Mainitud õpikud seletavad kõigil haridusastmetel asju sellega,
et "sionistlik okupatsioon on suunatud meie ajaloo
ja palestiina olemasolu vastu."
"Ta pöörab faktid ja ajaloolised tõsiasjad pea peale,
võltsib neid ja koob võltsitud ajaloo,
mistõttu peame oleme teadlikud oma ajaloost
ja meie territooriumil toimunud faktidest".
Nii püüavad ka EL rahastatud õpikud muuta teadaolevat ajalugu
täiesti uuel moel ja sellele uut vormi anda.
Palestiinlaste juht Mahmoud Abbas väitis augusti lõpus
oma kõnes Fatah' nõukogule,
et Euroopa juutidel pole kunagi olnud ajaloolisi sidemeid Iisraelimaaga
ja nad polnud semiidid.
Nii joondub tema kõne palestiinlaste õpikutega.
Abbas käivitas ka uue debati Balfouri deklaratsiooni,
Suurbritannia valitsuse 1917. a dokumendi vastu, mis kuulutas toetust
juutide rahvuskodu loomisele osas toonasest Türgi Otomani impeeriumist.
Abbas küsis oma kõnes: "Kes leiutas juudiriigi?
Need olid Suurbritannia ja Ameerika, mitte üksnes Suurbritannia üksi.
Ütlen seda, et teaksime, keda peame pidama vaenlaseks.
Seda, kes on meid kahjustanud, võtnud meilt kodumaa
ja andnud selle iisraellastele või juutidele."
Abbas esitas ka holokaustiga seotud väite,
mille järgi Hitler ei tapnud juute ainult nende juudi päritolu tõttu,
vaid neid mõrvati holokausti ajal nende ajaloolise rolli tõttu,
sest nad olid rahalaenajad.
Abbasi sõnul tuleks selgitada maailmale tõde,
et Euroopa juudid pole isegi semiidid
ja neil pole mingit pistmist antisemitismiga.
Abbasi esitatud teooria on osa tema väitest,
mille järgi üksnes palestiinlased on tõelised semiidid,
kes põlvnesid piirkonnas Piibli ajal elanud rahvastest
ja seetõttu ei saa Euroopa juudid olla kuidagi
ka mingi antisemitismi objektid.
Abbasi kõne levis meedias
ja leidis kohe ka peaaegu raevukat vastuseisu.
Iisraeli Välisministeerium meenutas, et Abbas kirjutas väitekirja,
kus ta eitas holokausti.
Saksa suursaadik Iisraelis Stephan Seibert ütles,
et Abbasi kõne solvas miljonite mõrvatud meeste,
naiste ja laste mälestust.
Tema sõnul väärivad palestiinlased oma juhilt ajaloolise tõe kuulmist,
mitte selliseid Abbasi esitatud moonutusi.
Ka EL mõistis kõne hukka
ning nimetas seda valeks ja jultunult eksitavaks.
Sellised ajaloolised moonutused on sügavalt solvavad,
võivad vaid süvendada pingeid regioonis ega teeni kellegi huve.
Lisaks vähetähtsustavad need holokausti,
toites sellega antisemitismi,
ja solvavad miljoneid holokaustiohvreid ja nende peresid,
tõdeti EL avalduses.
Pariisi linnapea Anne Hidalgo
tühistas aga kaheksa aasta eest Mahmoud Abbasile antud aumedali,
rõhudes just holokausti eitamisele.
Tema sõnul on Abbasi antisemiitlikud märkused vastuolus
meie ülemaailmsete väärtuste ja holokausti ajaloolise tõega.
2. Maailmasõja ajal koguti ainuüksi Pariisist
kümneid tuhandeid juudi lapsi, naisi ja mehi,
kes aeti välja ja hävitati seejärel surmalaagreis.
Abbasi saadud medal, mis tegi temast linna aukodaniku,
tunnustuseks tema tegevuse eest rahu edendamisel
palestiinlaste ja iisraellaste vahel,
ütles linnapea toona, ja parandas nüüd toonase vea.
Üks juudi kalendri olulisemaid tähtpäevi satub just sellele laupäevale
sest pasunapuhumise püha algab tänavu just 16. septembril,
mis on samas ka Rosh HaShana ehk juutide uusaasta.
See on ka pasunate ehk šofarite puhumise püha,
mis on tugevalt eskatoloogiale viitav aeg, sest sellega on seotud
mitmeid Messia naasmisega seotud prohveteeringuid.
Šofari puhumine tähendab selles kontekstis
10 meeleparanduspäeva algust, mis viivad Yom Kippuri ehk lepituspäevani,
mis on heebrea kalendri ülim püha.
Evangelist Matteus mainib seda,
tõdedes, et siis saab taevas nähtavaks Inimese Poja tunnustäht
ja halavad kõik maa suguvõsad, kui näevad Inimese Poega tulevat
taeva pilvede peal väe ja suure kirkusega.
Ja ta läkitab oma inglid suure pasunahäälega
koguma Tema valituid neljast ilma- kaarest, ühest taeva äärest teiseni.
Tegelikult on heebrea kalender võrdpilt lunastusest,
kus kevadel tähistatakse paasapühi, hapnemata leibade püha
ja esmaviljade püha, millele järgneb 50 päeva hiljem Shavuot
ehk kristlaste nelipüha
ning sügisel tulevad šofaripasunad ja lepituspäev.
Surnumere piirkonnas asuval Ein Gedi looduskaitsealal
leiti Rooma ajast pärinevaid esemeid.
Need olid peidetud ühte kaitseala koopasse
ja on säilinud haruldaselt hästi, kuigi olid peidus ligi 2000 aastat.
Tegemist oli mitmete Rooma mõõkadega,
mis toonased juudi mässulised olid ilmselt sõjasaagiks saanud
või rooma sõdureilt varastanud.
Tegu oli nelja nn spatha-mõõga ja lancea-tüüpi odaotsaga.
Mõõgad ja odaots leiti peidetuna väikesesse kambrisse
ja need olid säilinud suurepärases seisundis,
rääkis Iisraeli Muinsuskaitseameti teadlane.
Tema sõnul on juba ühe sellise mõõga leidmine haruldane,
kuid neli on arheoloogi unistuste täitumine.
Teadlaste sõnul on võimalik, et mõõkadelt võib isegi leida DNA-d,
sest kolm neist olid veel tuppedes,
mistõttu soolane keskkond ei pääsenud mõõgateri mõjutama.
Atlandi ookeani idarannikul,
Põhja-Aafrikas asuvas Marokos toimus nädala eest võimas maavärin,
mis hävitas ka osa piirkonnas asuvast Marrakeshi linnast.
Värina tugevuseks oli 6,8 palli Richteri skaala järgi.
Inimohvrite arv on tõusnud juba üle 2000,
lisaks neile on mitmed tuhanded endiselt kriitilises seisundis
ja mitmekordne arv vigastatud.
Tegu oli Põhja-Aafrika viimase 120 aasta tõsiseima maavärinaga.
Iisraelil ja Marokol on diplomaatilised suhted
ning Iisrael on lubanud saata piirkonda abimeeskonna
otsima võimalike ellujäänuid ja aitama vigastatuid.
Piirkonnas on mingil määral ka Iisraeli turiste
ja vähemalt 50 neist on endiselt kadunud.
Iisraeli välisluureteenistus Mossad on nurjanud vaid käesoleval aastal
27 Iraani juhtimisel sooritatud või plaanitud terroriakti maailmas.
Nii rääkis ameti juht David Barnea nädala eest peetud kõnes
Reichmani Ülikooli rahvusvahelise terrorismivastase võitluse konverentsil
Herzliyas, Iisraelis.
Mossad ja sellega koostööd teinud eri riikide luureteenistused
hoidsid ära suured relvatehingud Venemaa ja Iraani vahel,
mis oleksid võinud viia tuumarelvade toimetamiseni Iraani.
Teame, et iraanlased plaanisid müüa Venemaale ka lühi- ja pikamaarakette,
kuid see tehing on keelatud, mainis Barnea oma kõnes.
Oleme mures selle pärast,
et venelased püüavad pidevalt täita Iraani nõudmisi,
toimetades talle relvi ja toorainet, mis ohustavad omakorda Iisraeli.
Kuid oleme valmis vajadusel kaitsma Iisraeli
Iraani rünnakute ja ähvarduste eest.
Maailm peab mõistma terroririigi Iraani kujutatavat ohtu,
kui temast saab ka tuumariik, ütles Barnea ja lisas,
et Mossad teeb kõik endast oleneva, et Iraan ei saaks tuumarelva.
ÜRO relvaveokeeld lõpeb oktoobris, jätkas Barnea,
ja see on seotud 2015. a sõlmitud JCPOA lepinguga,
mida Iraan kindlasti ära kasutab, püüdes hankida uut relvatehnoloogiat.
Me ei luba seda võimalust ja teeme kõik selle ärahoidmiseks.
Iraan pole seni vastanud
ka Rahvusvahelise Aatomienergiaagentuuri IAEA
järelvalvenõuetele või uurimisküsimustele
avastatud illegaalse tuumategevuse kohta, ütles ta lõpetuseks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee